CELEX: 31983R0385
Language: el
Date: 1983-02-17 00:00:00
Title: Κανονισμός (ΕΟΚ) αριθ. 385/83 της Επιτροπής της 17ης Φεβρουαρίου 1983 περί πέμπτης τροποποιήσεως του κανονισμού (ΕΟΚ) αριθ. 3172/80 σχετικά με τις λεπτομέρειες εφαρμογής του καθεστώτος ενίσχυσης στην κατανάλωση ελαιόλαδου

Avis juridique important

|

31983R0385

Κανονισμός (ΕΟΚ) αριθ. 385/83 της Επιτροπής της 17ης Φεβρουαρίου 1983 περί πέμπτης τροποποιήσεως του κανονισμού (ΕΟΚ) αριθ. 3172/80 σχετικά με τις λεπτομέρειες εφαρμογής του καθεστώτος ενίσχυσης στην κατανάλωση ελαιόλαδου  

Επίσημη Εφημερίδα αριθ. L 046 της 18/02/1983 σ. 0008 - 0008 Ισπανική ειδική έκδοση: Κεφάλαιο 03 τόμος 27 σ. 0032  Πορτογαλική ειδική έκδοση : Κεφάλαιο 03 τόμος 27 σ. 0032 

***** ΚΑΝΟΝΙΣΜΟΣ (ΕΟΚ) αριθ. 385/83 ΤΗΣ ΕΠΙΤΡΟΠΗΣ  της 17ης Φεβρουαρίου 1983  περί πέμπτης τροποποιήσεως του κανονισμού (ΕΟΚ) αριθ. 3172/80 σχετικά με τις λεπτομέρειες εφαρμογής του καθεστώτος ενίσχυσης στην κατανάλωση ελαιόλαδου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχωρήσεως της Ελλάδας, και ιδίως το άρθρο 73,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1413/82 (2), και ιδίως το άρθρο 11 παράγραφος 8,  Εκτιμώντας:  ότι ο κανονισμός (ΕΟΚ) αριθ. 3172/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3249/82 (4), διατήρησε το ευεργέτημα της ενίσχυσης στην κατανάλωση ελαιόλαδου σε άμεση συσκευασία, καθαρού περιεχομένου που δεν ξεπερνά τα 5 λίτρα·  ότι οι ελληνικές επιχειρήσεις χρησιμοποιούν συνήθως συσκευασίες περιεκτικότητας μεγαλύτερης από εκείνη που αναφέρεται παραπάνω, για να ανταποκριθούν στη ζήτηση των ελλήνων καταναλωτών· ότι αυτές οι συσκευασίες αντιπροσωπεύουν προς το παρόν στην Ελλάδα το μεγαλύτερο μέρος της κατανάλωσης συσκευασμένου ελαιόλαδου· ότι, ως εκ τούτου, για να καταστεί δυνατή η σταδιακή προσαρμογή των συνηθειών της κατανάλωσης, πρέπει να χορηγηθεί επίσης ενίσχυση στην κατανάλωση, μέχρι τις 31 Οκτωβρίου 1983, για τα συσκευασμένα έλαια αυτής της χώρας των οποίων οι συσκευασίες δεν υπερβαίνουν τα 20 λίτρα·  ότι η Επιτροπή Διαχειρίσεως Λιπαρών Ουσιών δεν διατύπωσε γνώμη στην προθεσμία που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3172/80 τροποποιείται ως εξής:  1. Στο άρθρο 6 παράγραφος 1:  - στο δεύτερο εδάφιο η ημερομηνία «31 Δεκεμβρίου 1982» αντικαθίσταται από την ημερομηνία «31 Οκτωβρίου 1983»·  - προστίθεται το ακόλουθο εδάφιο:  «Οι διατάξεις του άρθρου 12 παράγραφοι 2, 3 και 4 εφαρμόζονται στην Ελλάδα μέχρι τις 31 Οκτωβρίου 1984 και για τις συσκευασίες καθαρού περιεχομένου ανωτέρου των 5 λίτρων και μη υπερβαίνοντος τα 20 λίτρα.»  2. Στο άρθρο 6α παράγραφος 3, η ημερομηνία «31 Δεκεμβρίου 1983 » αντικαθίσταται από την ημερομηνία «31 Οκτωβρίου 1984».  Άρθρο 2  Ο παρών κανονισμός αρχίζει να ισχύει την ημέρα που δημοσιεύεται στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 17 Φεβρουαρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 162 της 12. 6. 1982, σ. 6.  (3) ΕΕ αριθ. L 331 της 9. 12. 1980, σ. 27.  (4) ΕΕ αριθ. L 341 της 3. 12. 1982, σ. 10.